Document ID: 32006R0221

KOMMISSIONENS FORORDNING (EF) Nr. 221/2006
af 8. februar 2006
om fastsættelse af den nedsættelseskoefficient, der i medfør af forordning (EF) nr. 169/2006 skal anvendes for det delkontingent III for blød hvede af anden kvalitet end høj kvalitet, der er fastsat i forordning (EF) nr. 2375/2002
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1),
under henvisning til Kommissionens forordning (EF) nr. 2375/2002 af 27. december 2002 om åbning og forvaltning af EF-toldkontingenter for import af blød hvede af anden kvalitet end høj kvalitet fra tredjelande og om undtagelsesbestemmelser til Rådets forordning (EØF) nr. 1766/92 (2), særlig artikel 5, stk. 3, og
ud fra følgende betragtninger:
(1)
Forordning (EF) nr. 2375/2002 har åbnet et årligt toldkontingent på 2 981 600 tons blød hvede af anden kvalitet end høj kvalitet. Dette kontingent er opdelt i tre delkontingenter.
(2)
I artikel 1 i Kommissionens forordning (EF) nr. 169/2006 af 31. januar 2006 om fravigelse af forordning (EF) nr. 2375/2002 for så vidt angår udstedelsen af importlicenser under 1. tranche af delkontingent III for blød hvede af anden kvalitet end høj kvalitet (3) fastsættes den mængde under delkontingent III, der fortsat er til rådighed for perioden fra 1. januar til 31. marts 2006, til 464 879,874 tons.
(3)
De mængder, der i henhold til artikel 5, stk. 1, i forordning (EF) nr. 2375/2002 var ansøgt om den 6. februar 2006, overstiger de disponible mængder. Det bør derfor afgøres, i hvilket omfang der kan udstedes licenser, ved fastsættelse af den nedsættelseskoefficient, der skal anvendes på de ansøgte mængder -
UDSTEDT FØLGENDE FORORDNING:
Artikel 1
Hver ansøgning om importlicens for delkontingent III for blød hvede af anden kvalitet end høj kvalitet, der i henhold til artikel 5, stk. 1 og 2, i forordning (EF) nr. 2375/2002 er indgivet og fremsendt til Kommissionen den 6. februar 2006, imødekommes i et omfang på 80,56049 % af de ansøgte mængder.
Artikel 2
Denne forordning træder i kraft den 9. februar 2006.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. februar 2006.

Labels: 3
17
5